ฝังยาคุมกำเนิดมา แล้วไปอ่านเรื่องสรรพนมผึ้งเขาบอกว่า ช่วยปรับฮอร์โมนเเละการตกไข่จะทำให้ประสิทธิภาพของยาคุมที่ฝังมา ลดลงไหมคะหรือสามารถทานได้เลย (ฝังยาคุมแบบ3ปีค่ะ)ขอบค่ะ
สวัสดีค่ะ การใช้ยาฝังคุมกำเนิด เป็นการฝังแท่งที่ประกอบไปด้วยฮอร์โมนเพศที่จะช่วยยับยั้งการตกไข่ในร่างกาย ทำให้ไม่เกิดการตั้งครรภ์ซึ่งนมผึ้งดังกล่าวมานั้น ไม่แน่ใจว่ามีส่วนประกอบอะไรอย่างแน่ชัด แต่ส่วนใหญ่แล้วในอาหารกลุ่มนม ไม่น่าจะมีระดับฮอร์โมนเพศเพศจนมีผลใดๆต่อร่างกาย หรือมีผลต่อยาคุมกำเนิดที่ใช้อยู่ได้แนะนำการรับประทานอาหารให้ครบ 5 หมู่ กินโปรตีนทั้งเนื้อ นม ไข่ ให้ครบ จริงๆแล้ว ไม่มีข้อมูลทางการแพทย์ที่รับรองว่าอาหารเสริมกลุ่มใดจะช่วยในการปรับฮอร์โมนและการตกไข่ได้ ยกเว้นยาที่มีส่วนผสมของฮอร์โมนเพศหรือยาคุมที่ใช้ภายใต้การดูแลของแพทย์เพื่อรักษาภาวะฮอร์โมนจากรังไข่ไม่สมดุล หากจะใช้ก็ให้ใช้ตามที่ข้างฉลากบรรจุภัณฑ์แนะนำเท่านั้น หากไม่แน่ใจให้นำผลิตภัณฑ์ไปปรึกษาแพทย์และเภสัชกรใกล้บ้านอีกครั้งค่ะ